

**LIETUVOS RESPUBLIKOS energetikos MINISTERIJA**

Biudžetinė įstaiga, Gedimino pr. 38, LT-01104 Vilnius, tel. (8 5) 203 4692, el. p. [info@enmin.lt](mailto:info@enmin.lt).

Duomenys kaupiami ir saugomi Juridinių asmenų registre, kodas 302308327

|  |  |  |  |  |  |
| --- | --- | --- | --- | --- | --- |
| Pagal gavėjų sąrašą |  | 2023-06- | | Nr. | |
|  |  | |  | |
|  | | |  |  |  |
| |  | | --- | | **ENERGETIKOS MINISTRO ĮSAKYMO PROJEKTO TEIKIMAS IŠVADOMS GAUTI** | | | | | | | |

Lietuvos Respublikos energetikos ministerija parengė ir vadovaudamasi 2014-2020 metų Europos Sąjungos fondų investicijų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014-2020 metų Europos Sąjungos fondų investicijų veiksmų programos administravimo taisyklių patvirtinimo“, 68 punktu teikia išvadoms gauti Lietuvos Respublikos energetikos ministro 2018 m. liepos 17 d. įsakymo Nr. 1-204 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-VIPA-T-113 priemonės „Valstybei nuosavybės teise priklausančių pastatų atnaujinimas (II)“ projektų finansavimo sąlygų aprašo Nr. 1 patvirtinimo“ pakeitimo projektą (toliau – Projektas) ir Projekto lyginamąjį variantą (pridedama).

Projektu pripažįstamas netekusiu galios 106 punktas, pagal kurį reikalaujama, kad projekto vykdytojas pateiktų ne tik atnaujinto pastato energetinio naudingumo sertifikatą, bet ir kartu su paraiška teiktą energetinio naudingumo sertifikatą, perskaičiuotą pagal naujausią sertifikavimo programos kompiuterinę versiją. Projekto keitimo inicijavimo poreikis atsirado dėl šio punkto taikymo probleminių aspektų.

Visų pirma, atlikus atnaujinto pastato energetinio naudingumo perskaičiavimus, pasikeičia pradinės stebėsenos rodiklių reikšmės, kurios yra nustatytos projektų finansavimo administravimo sutartyse, dėl ko pasiektų reikšmių palyginimas tampa netikslus ir neproporcingas. Antra, projektų vykdytojams sunku šį punktą įgyvendinti, nes kartu su paraiškomis teiktų pastatų energetinio naudingumo sertifikatų skaičiavimai buvo atlikti vienų paslaugų teikėjų (ekspertų), o įgyvendinus projektus dažniausiai energetinį naudingumą apskaičiuoja kitas tokios paslaugos teikėjas (ekspertas), kuris neturi anksčiau energetinio naudingumo skaičiavimus atlikusio eksperto įvesties duomenų, tai lemia, kad planuoti rodikliai gali būti nepasiekiami. Pažymėtina, kad minėti atnaujinto pastato energetinio naudingumo sertifikato perskaičiavimo atvejai nenumatyti Statybos techniniame reglamente STR 2.01.02:2016 „Pastatų energinio naudingumo projektavimas ir sertifikavimas“, patvirtintame Lietuvos Respublikos aplinkos ministro 2016 m. lapkričio 11 d. įsakymu Nr. D1-754 „Dėl statybos techninio reglamento STR 2.01.02:2016 „Pastatų energinio naudingumo projektavimas ir sertifikavimas“ patvirtinimo“, ir perskaičiuotas atnaujinto pastato energetinio naudingumo sertifikatas niekur neregistruojamas.

Priėmus Projektą, neigiamų pasekmių nenumatoma.

Vadovaujantis Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 4 punktu, Projekto numatomo teisinio reguliavimo poveikio vertinimas neatliekamas.

Projektas paskelbtas Lietuvos Respublikos Seimo kanceliarijos teisės aktų informacinėje sistemoje (TAIS) bei patalpintas ES struktūrinių fondų svetainėje [www.esinvesticijos.lt](http://www.esinvesticijos.lt).

Prašome Projektui pateikti išvadas per 10 darbo dienų nuo Projekto paskelbimo TAIS. Nepateikus pastabų per nustatytą laikotarpį laikysime, kad pastabų neturite.

Projektą parengė Energetikos ministerijos Investicijų grupės (skyriaus vedėja Violeta Greičiuvienė, tel. 8 656 411 49 , el. p. [violeta.greiciuviene@enmin.lt](mailto:violeta.greiciuviene@enmin.lt), tiesioginė Projekto rengėja – Ineta Blakunovaitė, tel. 8 602 161 86, el. p. [ineta.blakunovaite@enmin.lt](mailto:ineta.blakunovaite@enmin.lt)).

Energetikos viceministrė Daiva Garbaliauskaitė

Ineta Blakunovaitė, tel. 8 602 161 86, el. p. [ineta.blakunovaite@enmin.lt](mailto:ineta.blakunovaite@enmin.lt)

Lietuvos Respublikos energetikos ministerijos

2023-06- rašto Nr.

gavėjų sąrašas

1. Lietuvos Respublikos aplinkos ministerija;
2. Lietuvos Respublikos ekonomikos ir inovacijų ministerija;
3. Lietuvos Respublikos krašto apsaugos ministerija;
4. Lietuvos Respublikos kultūros ministerija;
5. Lietuvos Respublikos socialinės apsaugos ir darbo ministerija;
6. Lietuvos Respublikos susisiekimo ministerija;
7. Lietuvos Respublikos teisingumo ministerija;
8. Lietuvos Respublikos vidaus reikalų ministerija;
9. Lietuvos Respublikos sveikatos apsaugos ministerija;
10. Lietuvos Respublikos švietimo, mokslo ir sporto ministerija;
11. Lietuvos Respublikos žemės ūkio ministerija;
12. Lietuvos Respublikos finansų ministerija;
13. UAB Viešųjų investicijų plėtros agentūra;
14. Valstybės įmonė Turto bankas;
15. Lietuvos pramonininkų konfederacija;
16. Lietuvos energetikos institutas;
17. Mokslinių tyrimų ir technologijų organizacijų asociacija;
18. Nacionalinė Lietuvos energetikos asociacija;
19. Lietuvos energetikos konsultantų asociacija;
20. VšĮ Lietuvos energetikos agentūra;
21. Lietuvos Respublikos specialiųjų tyrimų tarnyba;
22. Lietuvos Respublikos konkurencijos taryba;
23. Centrinė projektų valdymo agentūra
24. Lietuvos Respublikos Aplinkos ministerijos aplinkos projektų valdymo agentūra.